stanford-oval/wikipedia huggingface dataset:
איגור לוויטין
קריירה > קריירה ממשלתית משנת 2012

בין מרץ ליוני 2012 שימש כראש זמני של המועצה הימית של הפדרציה הרוסית. בין 22 במאי 2012 ל-2 בספטמבר 2013 היה יועצו של נשיא הפדרציה הרוסית ולדימיר פוטין. ב-2 בספטמבר 2013 מונה לעוזר הנשיא. באוגוסט 2012 הוא הפך לחבר במועצה הנשיאותית של הפדרציה הרוסית בנושא פיתוח תרבות פיזית וספורט. ב-25 בספטמבר 2013 הפך לסגן יו"ר המועצה הנשיאותית של הפדרציה הרוסית בנושא פיתוח תרבות פיזית וספורט.
בעקבות צו (מ-3 בספטמבר 2012) הוא מונה למזכיר מועצת המדינה של הפדרציה הרוסית. ב-17 באוקטובר 2013 לוויטין הפך לחבר במועצה הכלכלית הנשיאותית של הפדרציה הרוסית.
פעילות ציבורית

כלי תקשורת הצביעו על התפתחות פעילה של טניס שולחן ברוסיה מאז לוויטין הצטרף לפדרציית טניס השולחן של רוסיה (TTFR). בפרט, מאמצים רבים התמקדו בהשתתפות בפעילות הפדרציות הבינלאומיות והאירופיות. כתוצאה מכך, בשנת 2007 אירחה רוסיה את גביע העולם בטניס שולחן בסנקט פטרבורג. במאי 2014 הוא נבחר לסגן נשיא הוועד האולימפי הרוסי. באוקטובר 2014, לויטין הפך לחבר במועצה המפקחת על אירוח גביע העולם בכדורגל 2018. ביוזמתו של לויטין, מאז 2015 רוסיה מציינת את יום הטניס שולחן העולמי.
בשנים 2006–2008 לויטין היה נשיא התאחדות הטניס שולחן של רוסיה. בשנת 2008 הוא הפך ליו"ר חבר הנאמנים של ההתאחדות הרוסית לטניס שולחן. לויטין יזם את אירוח ITTF World Tour ברוסיה מאז 2006; כמו גם את גביע העולם 2009; הסופר הקאפ אירופי; אליפות אירופה (2008 ו-2015); גביע העולם לקבוצות והתכונן ליזום את אירוח אליפות אירופה עד גיל 21 בשנת 2017 בסוצ'י ואת ההצעה לאירוח גביע העולם לקבוצות 2020 ביקטרינבורג. בתמיכת לוויטין, נוצרו מרכזי טניס שולחן בכמה ערים ברוסיה, כולל מוסקבה, סנקט פטרבורג, יקטרינבורג (מרכז אימונים אולימפי לנבחרות רוסיות ובית הספר לטניס שולחן של טטיאנה פרדמן, קאזאן, סורוצ'ינסק, אורנבורג, הרפובליקה הצ'ובאשית ועוד). במקום נערכו מספר טורנירי טניס של ההתאחדות האירופית לטניס שולחן (ETTU) וההתאחדות העולמית (ITTF) וכיום מרכזים אלה משמשים פלטפורמות אימונים לבני הנוער של נבחרות העתודה האולימפיות ומארחים מפגשים משותפים עם קבוצות זרות.
לוויטין שיפר באופן דרסטי את המימון של נבחרות רוסיה. נקבעו נהלים רפואיים והדרכה, הכוללים רופאים בעלי פרופיל גבוה, פסיכולוגים, עיסויים ומומחים זרים. תחת לוויטין, מועצת הנאמנים מארגנת סמינרים וסדנאות קבועות למאמנים ושופטים באזורים שונים ברוסיה. דוברים זרים הוזמנו לעיתים קרובות, כולל ריצ'רד פראוז, פרנץ קורסאי, דוברבקו סקוריץ 'ואחרים.
עם תמיכתו של לויטין, טורניר גביע רוסיה הפך לאחת התחרויות החזקות לא רק באירופה, אלא ברמה העולמית.
חיים אישיים

לוויטין נשוי לנטליה איגורייבנה לוויטינה (ילידת 21 במאי 1954), עקרת בית.
בתו יוליה זברבה (ילידת 15 במאי 1975) עובדת בחברת Milikon ו-Staltekhinvest.
ראו גם

משרד התחבורה של רוסיה
איביס

ערך זה עוסק בחברת מלונות. אם התכוונתם לסוג עוף, ראו .
| --- | --- |

 נתונים כלליים
 תקופת הפעילות:  1974–הווה (כ־51 שנים) 
 חברת אם:  אקור 
 חברות בנות:  איביס באדג'ט  Ibis Styles 
 מיקום המטה:  אוורי 
 ענפי תעשייה:  מלונאות 
  
 ibis.accor.com
 
איביס וסוויטהוטל
איביס (בצרפתית: Ibis) היא חברת מלונות בינלאומית, בבעלות חברת אקור הצרפתית. לאיביס 758 מלונות מסביב לעולם, כאשר 368 מהם נמצאים בצרפת והיתר ממוקמים ברובם באירופה, אך גם באמריקה, אסיה ואפריקה.
המלונות ממוקמים בדרך כלל במרכזי הערים או סמוך לנמלי תעופה ותחנות רכבת.
מלון איביס הראשון נפתח בבורדו ב-1974.
בישראל

המלון הראשון של איביס בישראל נפתח בקיץ 2017 בירושלים. המלון השני נפתח במרץ 2019 גם כן בירושלים.
מתקני המלונות

מלונות איביס מדורגים ברמה בינונית במלונות אקור, ובניגוד למלונות חסכוניים כמו מלונות פורמולה 1 ואיביס באדג'ט, הם מציעים שירותי קבלה 24 שעות ביממה. בחדרים ישנם חדרי אמבטיה ושירותים, כמו גם שולחן, מיטה כפולה, שטח מלתחה, אינטרנט אלחוטי וערוצי טלוויזיה בינלאומיים.
המלונות לעיתים כוללים מסעדה או בר המציעים ארוחות ערב.
הערות שוליים

↑  רוזנבלום, עירית (2016-10-15). "שני מלונות Ibis של רשת אקור ייפתחו בירושלים בשנתיים הקרובות - MoniTour". MoniTour. אורכב מ-המקור ב-2018-07-08. נבדק ב-2018-05-29.
↑  מלון חדש נפתח בירושלים, באתר local ירושלים, ‏14 במרץ 2019 (ארכיון)
פרס גלובוס הזהב לשחקן הטוב ביותר בסדרת דרמה

| --- | --- |

הזוכה בפרס לשנת 2024, הירויוקי סנאדה
 מדינה:  ארצות הברית 
 הגוף המעניק:  איגוד העיתונאים הזרים בהוליווד 
 תקופת הפרס:  1962–הווה (כ־63 שנים)
 המספר הרב ביותר של זכיות:  אדוארד אסנר, ג'ון פורסיית', ג'ון האם, יו לורי וטלי סוואלס (2)
 המספר הרב ביותר של מועמדויות:  פיטר פאלק וטום סלק (7)
 www.goldenglobes.org
 
פרס גלובוס הזהב לשחקן הטוב ביותר בסדרת דרמה הוא פרס המוענק מדי שנה על ידי איגוד העיתונאים הזרים בהוליווד. הפרס הוענק לראשונה בטקס פרסי גלובוס הזהב ה-19 ב-5 במרץ 1962 לג'ון צ'ארלס דאלי ובוב ניוהארט תחת השם "כוכב הטלוויזיה הטוב ביותר". בשנת 1969 הוענק הפרס תחת השם החדש "שחקן הטלוויזיה הטוב ביותר – דרמה", ושמו הנוכחי נמצא בשימוש מאז 1980. המועמדים לפרס הוכרזו מדי שנה מאז 1963.
אדוארד אסנר, ג'ון פורסיית', ג'ון האם, יו לורי וטלי סוואלס הם שיאני הזכיות בקטגוריה זו, ככל אחד זכה פעמיים. פיטר פאלק וטום סלק היו שניהם מועמדים שבע פעמים כל אחד.
מרסל מחלוף

| --- | --- |

מרסל מחלוף, דצמבר 2007
 לידה:  24 במאי 1963 (בת 61) מרוקו 
 ענף מדעי:  הנדסת ביוטכנולוגיה והנדסת מזון
 מקום מגורים:  חיפה, ישראל
 תאריך עלייה:  1964
 מקום לימודים:  האוניברסיטה העברית בירושלים  אוניברסיטת בן-גוריון בנגב  הטכניון – מכון טכנולוגי לישראל  מקיף א' אשדוד 
 מוסדות:  הטכניון – מכון טכנולוגי לישראל 
 
מרסל מחלוף (נולדה ב-24 במאי 1963) היא מדענית ישראלית, פרופסור להנדסת ביוטכנולוגיה והנדסת מזון, המפתחת בין היתר אמצעים לטיפול במחלת הסרטן ולהנדסת רקמות. דיקנית הפקולטה להנדסת ביוטכנולוגיה ומזון בטכניון.
ביוגרפיה > ילדותה

מחלוף נולדה בשנת 1963 בקזבלנקה שבמרוקו ועלתה לישראל יחד עם אמה וסבתה עוד באותה שנה. המשפחה התאקלמה באשדוד, בה גדלה והתחנכה. בילדותה למדה בבית הספר היסודי "אחדות" ובנעוריה למדה בתיכון מקיף א' ברובע ב'. לאחר תום לימודיה התגייסה לצה"ל ולאחר הכשרה של כשנה בבית הספר הטכני של חיל האוויר, שירתה כטכנאית קשר בחיל האוויר.
ביוגרפיה > לימודיה

לאחר שחרורה מהצבא בשנת 1984, החלה ללמוד לתואר ראשון במחלקה למדעי החיים באוניברסיטה העברית בירושלים ובשנת 1987 סיימה את לימודיה.
לאחר מכן עברה לערד, החלה ללמוד בשנת 1987 לתואר השני במחלקה להנדסה ביו-רפואית והנדסת כימיה באוניברסיטת בן-גוריון, וסיימה בשנת 1990. היא המשיכה לתואר שלישי במחלקה להנדסת ביוטכנולוגיה באוניברסיטת בן-גוריון בבאר שבע.
בסיום הלימודים, בשנת 1997, קיבלה את אות הדוקטורט ונסעה ללימודי הבתר-דוקטורט בבית הספר לרפואה באוניברסיטת הרווארד בבוסטון במסצ'וסטס שבארצות הברית למשך 4 שנים.
ב-2001 התקבלה לטכניון לפקולטה להנדסת ביוטכנולוגיה ומזון.
ביוגרפיה > תחומי מחקר

תחומי המחקר העיקריים של מחלוף, הם:
פיתוח מערכות שחרור מבוקר לתרופות, בעיקר מערכות ספציפיות טבעיות לסרטן.
מערכות לא ורליות לתרפיה גנטית כגון גלי אולטרסאונד להחדרת גנים שמבטאות תרופות אנטי סרטניות וגם מערכת הובלה ננומטריות להחדרה של גנים.
הנדסת רקמות: שימוש במטריצה חוץ תאית כפלטפורמה לתיקון של רקמת לב, כלי דם ולבלב.
בשנת 2023 פורסם מחקר שלה שנעשה בשיתוף פרופ' מאיה דוידוביץ-פנחס ופרופ' איילת פישמן מהטכניון בתחום הבשר המתורבת. על בסיסו הקימה בשנת 2021 את חברת מיטאפורה, העוסקת בהפקה וגידול תאי גזע ויצירת בשר מתורבת.
מינויים אקדמיים

2001-2007 – מרצה בכירה, הפקולטה להנדסת ביוטכנולוגיה ומזון בטכניון
2007-2014 – חברה בפקולטה להנדסת ביוטכנולוגיה ומזון בטכניון
2009-היום – יושבת ראש תוכנית בביוטכנולוגיה בטכניון
2011-היום – סגנית דיקן, הפקולטה להנדסת ביוטכנולוגיה ומזון בטכניון
2015-היום – סגנית נשיא סגן מנהל למחקר פרה-קליני, ברשות המחקר של הטכניון
ניסיון בהוראה

2001-היום – ביו-פרדות בביוטכנולוגיה (לתואר ראשון)
2002-היום – ביו-טכנולוגיה של תאי היונק (לתואר ראשון ושני)
2006-היום – הנדסת רקמות (לתואר ראשון ובוגרי קורס)
2009-היום – מיקרו וננו-אנקפסולציה במזון וביוטכנולוגיה
פעילויות מחלקתיות

2001-2009 – קצינת בטיחות פקולטה
2011-2015 – מתאם תלמידי המט"ח
2011-2014 – יועצת השנה הראשונה הפקולטה לסטודנטים לתואר ראשון
חברות בארגונים מקצועיים

2001-היום – חברה באגודה הבינלאומית לחקר הסרטן
2001-היום – חברה באגודה הבינלאומית לבקרת משלוח
2003-2006 – חברה בחברה הביולוגית הבינלאומית
2003-2006 – חברה באיגוד האירופי והישראלי לריפוי גנים
2006- היום – חברה באיגוד הריפוי הגנטי האמריקאי
פרסים והוקרה

2001-2004 – כלת פרס "Alon Award" למצוינות במדע
2006 – כלת פרס "Gutwirth Award" על הישגיה בתחום הריפוי הגנטי
2010 – כלת פרס חדשנות הטכניון "Innovation Award"
2014 – כלת פרס "Juludan" עבור מחקר חדשני מצטיין
2018 – נבחרה להדליק משואה בטקס הדלקת המשואות ביום העצמאות ה-70 למדינת ישראל
2019 – זוכת אות קרן אייסף לתרומה לחברה לקהילה
2022 – אות אבירת מרכז פרס לשלום ולחדשנות
הערות שוליים

↑  12 הדמויות המשפיעות בפודטק הישראלי, באתר tech12, ‏2022-01-11
↑  Cultured meat platform developed through the structuring of edible microcarrier-derived microtissues with oleogel-based fat substitute, scholar.google.com.sg
↑  שני אשכנזי, ‏פרופ' מרסל מחלוף מצטרפת לשוק הבשר המתורבת, באתר גלובס, 23 באוגוסט 2021
↑  שני בירנבוים, ‏חוקרת ישראלית פיתחה שיטה זולה ובריאה יותר לייצר בשר מתורבת, באתר ‏מאקו‏, 25 ביוני 2023
↑  מורן אזולאי, אלה מדליקי המשואות ביום העצמאות ה-70, באתר ynet, 8 באפריל 2018
↑  אות אבירת מרכז פרס לשלום ולחדשנות לפרופ' מרסל מחלוף, באתר הטכניון, ‏2.3.22
| --- | --- |
בקרת זהויות :  NLI: 987007356259205171  ORCID: 0000-0001-5896-963X  VIAF: 30150940008026601696   WorldCat (עם VIAF): 30150940008026601696
היילי אטוול

| --- | --- |

היילי אטוול בקומיק-קון 2015
 לידה:  5 באפריל 1982 (בת 42) לונדון, הממלכה המאוחדת 
 שם לידה:  Hayley Elizabeth Atwell 
 מדינה:  הממלכה המאוחדת, ארצות הברית 
 תקופת הפעילות:  מ-2005
 מקום לימודים:  בית ספר גילדהול למוזיקה ודרמה  בית הספר האוראטורי של לונדון  All Saints Catholic College 
 פרופיל ב-IMDb
 
היילי אליזבת' אטוול (באנגלית: Hayley Elizabeth Atwell ; נולדה ב-5 באפריל 1982) היא שחקנית קולנוע, טלוויזיה ותיאטרון אנגלייה, שהייתה מועמדת לפרס גלובוס הזהב לשחקנית הטובה ביותר על תפקידה במיני-סדרה "עמודי תבל". התפרסמה בסרטים "הדוכסית", "חלומה של קסנדרה" ו"בחזרה לבריידסהד" ובתפקיד הסוכנת פגי קרטר ביקום הקולנועי של מארוול.
ביוגרפיה

אטוול נולדה בלונדון, אנגליה. בתם היחידה של אליסון קיין, ילידת הממלכה המאוחדת וגרנט אטוול, צלם במקצועו, במקור מקנזס סיטי, מיזורי. לאטוול יש אזרחות כפולה; בריטית מלידה ואמריקאית. הוריה נפרדו כאשר הייתה בת שנתיים. למדה בבית ספר תיכון קתולי שבפולהאם, לפני שלמדה בבית ספר גילדהול למוזיקה ודרמה וסיימה את לימודייה בהצלחה עם תואר ראשון באמנויות הבמה ב-2005. בין חבריה לכיתה נמנים ג'ודי ויטאקר ומישל דוקרי.
קריירת משחק

אטוול החלה את דרכה בתעשייה המקומית בבריטניה ב-2006 עם הופעות משניות לעיבודים הטלוויזיוניים לנובלות "קו היופי" ו"רובי בעשן", הופעות אלו העניקו לה את דמותה הספרותית של מרי קרופורד בסרט הטלוויזיה המבוסס על הרומן "מנספילד פארק".
ב-2007 כבר זכתה לפרסום נרחב יותר בזכות תפקידה הקולנועי במותחן הפשע של וודי אלן "חלומה של קסנדרה" בתור השחקנית אנג'לה סטארק בה מתאהב איאן (יואן מקגרגור).
קיבלה הערכה מצד מבקרי הקולנוע המקומיים ב-2008 כשגילמה את הגברת אליזבת' פוסטר בדרמה התקופתית "הדוכסית", על הופעתה הועמדה לפרס שחקנית המשנה הטובה ביותר בטקס הסרטים העצמאיים הבריטיים. הופיעה בדמות הספרותית ג'וליה פלייט בהפקה "בחזרה לבריידסהד".
שיחקה את לוסי בחידוש המודרני לסדרה הבריטית "האסיר".
במיני סדרה הטלוויזיונית "עמודי תבל" שיחקה את אליאנה, בתו רבת התושייה של האציל ברתולומיאו (דונלד סאת'רלנד) לצד אדי רדמיין וסם קלאפלין, שגילם את אחיה, ריצ'רד. הסדרה, המבוססת על הרומן של קן פולט, מתרחשת באנגליה של ימי הביניים, בתקופה הסוערת הידועה בשם האנרכיה שהתרחשה במאה ה-12.
ב-2015 גילמה את אמה של סינדרלה בסרט הקולנוע "סינדרלה".
התפרסמה בתפקידה כסוכנת פגי קרטר ביקום הקולנועי של מארוול אותו גילמה בסרטים "קפטן אמריקה", "קפטן אמריקה: חייל החורף", "הנוקמים: עידן אולטרון", "אנטמן", "הנוקמים: סוף המשחק" ובסדרות "סוכני S.H.I.E.L.D." ו"הסוכנת קרטר".
חיים אישיים

באוקטובר 2017, בזמן ההאשמות נגד הארווי ויינשטיין, התפרסם סיפור שבמהלך הצילומים לסרט "בחזרה לבריידסהד " ב-2007, ויינשטיין אמר לאטוול שהיא נראית כמו "חזירה שמנה" על המסך ועליה לאכול פחות. מאוחר יותר סיפקה אטוול זיכרון משלה מהאירועים, ואמרה שמישהו שלא קשור לוויינשטיין הציע לה לרדת במשקל כדי להיראות יותר כמו פלאפר. היא גם אמרה שהיא לא מאמינה שויינשטיין מכור למין אלא טורף מיני שצריך להיענש על הטרדת נשים
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | חלומה של קסנדרה | אנג'לה סטארק |  |
| 2007 | How About You | אלי האריס |  |
| 2008 | בחזרה לבריידסהד | ג'וליה פלית' |  |
| 2008 | הדוכסית | אליזבת' קוונדיש, הדוכסית מדבונשייר |  |
| 2011 | קפטן אמריקה | פגי קרטר |  |
| 2012 | I, Anna | איימי |  |
| 2012 | היחידה | ננסי לואיס |  |
| 2013 | ג'ימי: כולם לצדי | קתי אצ'ינגהאם |  |
| 2013 | הקצרים של מארוול: הסוכנת קרטר | פגי קרטר | סרט קצר |
| 2014 | קפטן אמריקה: חייל החורף | פגי קרטר |  |
| 2014 | עדות נעורים | הופ מילרוי |  |
| 2015 | סינדרלה | אמא של סינדרלה |  |
| 2015 | הנוקמים: עידן אולטרון | פגי קרטר |  |
| 2015 | אנטמן | פגי קרטר |  |
| 2018 | כריסטופר רובין | אוולין רובין |  |
| 2019 | לחלום בגדול | מיס קליי |  |
| 2019 | הנוקמים: סוף המשחק | פגי קרטר |  |
| 2021 | פיטר ראביט 2 | מיטנס | דיבוב |
| 2021 | דוקטור סטריינג': בממדי הטירוף | פגי קרטר/קפטן בריטניה |  |
| 2023 | משימה בלתי אפשרית: נקמת מוות – חלק ראשון | גרייס |  |
| 2025 | משימה בלתי אפשרית: חשבון סופי | גרייס |  |
| 2025 | Grand Prix of Europe | סינדי | דיבוב |
| 2025 | Rogue Trooper |  | דיבוב |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | Whatever Love Means | סברינה גינס | סרט טלוויזיה של ITV1 |
| 2006 | Fear of Fanny | ג'יין | סרט טלוויזיה של BBC |
| 2006 | סאלי לוקהארט: מסתרי אבן האודם | רוזה "רוז" גרלנד | סרט טלוויזיה של BBC One |
| 2006 | קו היופי | קתרינה "קאט" פאדן | מיני-סדרה |
| 2007 | מנספילד פארק | מרי קרופורד | סרט טלוויזיה של ITV1 |
| 2007 | הצל בצפון | רוזה "רוז" גרלנד | סרט טלוויזיה של BBC One |
| 2009 | האסיר | לוסי | 5 פרקים |
| 2010 | עמודי תבל | אליאנה | 8 פרקים |
| 2010 | Any Human Heart | פראיה | מיני-סדרה |
| 2012 | פלקון | קונסואלו חימנז | מיני-סדרה |
| 2012 | Playhouse Presents | הבנאית | פרק: "The Man" |
| 2012 | Restless | אווה דלקטורסקאיה | מיני-סדרה |
| 2013 | מראה שחורה | מרת'ה | פרק: "Be Right Back" |
| 2013 | Life of Crime | דניס וודס | מיני-סדרה |
| 2014 | סוכני S.H.I.E.L.D. | פגי קרטר | 2 פרקים |
| 2016-2015 | הסוכנת קרטר | פגי קרטר | תפקיד ראשי (2 עונות); 18 פרקים |
| 2017-2016 | תובעת על עקבים | הייז מוריסון | תפקיד ראשי; 13 פרקים |
| 2017 | אחוזת הווארד | מרגרט שלגל | מיני-סדרה |
| 2019-2017 | Avengers Assemble | פגי קרטר | דיבוב; 2 פרקים |
| 2018 | The Long Song | קרוליין מורטימר | מיני-סדרה |
| 2019-2018 | שלושה בהסוואה: סיפורי ארקדיה | זאדרה | דיבוב; 17 פרקים |
| 2019 | Criminal: UK | סטייסי דויל | פרק: "Stacey" |
| 2021 | מה אם...? | פגי קרטר | דיבוב; 2 פרקים |
| TBA | Tomb Raider | לארה קרופט | דיבוב; סדרה עתידית של נטפליקס |
יצחק לבנון

ערך זה עוסק בסופר ומתרגם ישראלי. אם התכוונתם לשגריר ישראל לשעבר למצרים, ראו .
| --- | --- |

 לידה:  26 במרץ 1914 צפת, האימפריה העות'מאנית 
 פטירה:  14 בנובמבר 2007 (בגיל 93)
 מדינה:  ישראל 
 לאום:  ישראלי
 עיסוק:  סופר, מתרגם ועיתונאי
 שפות היצירה:  עברית
 סוגה:  אנציקלופדיה, מדע פופולרי
 נושאי כתיבה:  מדע
 יצירות בולטות:  אנציקלופדיה אביב
 
יצחק לבנון (26 במרץ 1914 - 14 בנובמבר 2007) היה סופר ומתרגם ישראלי.
קורות חייו

לבנון נולד בצפת, למשפחה של יינן, דור שישי בארץ ישראל. במהלך מלחמת העולם הראשונה עבר יחד עם משפחתו לאודסה ולאחר שנה חזר יחד עם משפחתו לצפת ולמד בבית הספר "תחכמוני" שבעיר. בשנת 1946 השתקע בתל אביב, והיה בין עובדי העיתון "דבר". בשנים 1955–1960 השתתף לפרקים בעריכת "דבר לילדים".
לבנון החל את עבודתו העיתונאית ברשימות ודיווחים, ראיונות ומאמרי ביקורת, ואחר כך הרחיב את עבודתו לתחומי הספרות. הוא הפך לסופר ומתרגם עצמאי, חיבר ספרי מדע לנוער, עיבד ותרגם, והעמיד לרשות הנוער העברי ספרי יסוד שהיו חסרים אז מאוד.
היה חלוץ ביצירת ספרי-עיון לילדים והציע לקורא הצעיר מבחר רחב של נושאים, מוגשים בצורה מעניינת, במגוון מתכונות. בין ספריו אלו ראו לציין את: "מלוא הטנא: אוצר ידיעות לילד ולנוער", "1000 אישים" (תחת שם העט יעקב אבישי), "ארצות תבל", "נכסי התרבות", "ספורי התנ"ך לילדים", "על כל שאלה תשובה" (הוצאת עמיחי). בנוסף, לבנון היה העורך של "אנציקלופדיה אביב" לילדים ונוער (הוצאת מסדה).
יצחק לבנון היה סופר רבגוני, חרוץ, שקדן ופורה מאוד. רשימת פרסומיו כוללת מאות כותרים בכל התחומים שעסק בהם. למעלה משלוש מאות ועשרים כותרים רשומים על שמו בקטלוג הספרייה הלאומית. ספרו "על כל שאלה תשובה" אף מוזכר בסרט גבעת חלפון אינה עונה, באחת הסצנות המתרחשת ב"מסעדת הוויקטור".
לבנון שלט בשמונה שפות כולל ארמית.
הובא למנוחות במושב אחיעזר. השאיר בן, בת, ארבעה נכדים ושבעה נינים.
מעט מהספרים שעיבד ותרגם

24 שעות בחיי אישה, מאת שטפן צווייג, תרגם יצחק לבנון, 1968.
אבן הירח, מאת וילקי קולינס, תרגם יצחק לבנון, 1968.
אגדות הרוזנת דה-סגיר, תרגם יצחק לבנון, ציורים - ז’אן לאון הון, 1971.
אגודלו של המהנדס, ועוד סיפורים, מאת ארתור קונן דויל, 1981.
האורג מריבלו, סילס מרנר, מאת ג'ורג' אליוט, 1961.
השופט החכם, (בת השלג, דב הזהב), מאת לב טולסטוי, תרגם יצחק לבנון, 1964.
אי האלמוגים, מאת רוברט מייקל בלנטיין, 1954.
איבן השוטה, סיפורים לילדים, מאת ל"נ טולסטוי, כתובים עברית בידי יצחק לבנון, ציורים - זיוה שישא, 1971.
איוואט, מאת גי דה מופסן, 1968.
אייבנהו, מאת ולטר סקוט, 1965.
האישה בלבן, מאת וילקי קולינס, 1968.
היא (נכתב 1887), מאת הנרי ריידר הגרד, תרגם יצחק לבנון.
אנה ומלך סיאם (המלך ואני), מאת מרגרט לנדון, 1955.
אסופי, מאת אלפונס דודה, 1966.
"באונטי" אניית המורדים, מאת ה"ג וייט, 1965.
ביצת השטן, מאת ז'ורז' סאנד, 1968.
בן היער, מאת ז'ורז' סאנד, 1972.
בשירות המלכה, מאת אלכסנדר דיומא, 1973.
גיזת הזהב, מאת נתנאל הותורן, הוצאת מ. מזרחי, 1967.
הגיבן מנוטרדאם, מאת ויקטור הוגו, הוצאת עופר, 1964.
ז'יל בלאס: קורותיו של אציל ספרדי, מאת אלן לסז', הוצאת מסדה-פרס, 1980
שלושת המוסקטרים, מאת אלכסנדר דיומא האב, הוצאת "מסדה", 1971.
ניקולס ניקלבי, מאת צ'ארלס דיקנס, הוצאת עמיחי.
אלאדין ומנורת הקסמים, אנטואן גלן, ?196 .
אנה קארנינה, מאת לב טולסטוי, הוצאת דני ספרים, 1978.
ג'יין אייר, מאת שרלוט ברונטה, 1968.
ז'אן דה לה פונטן (משליי לפונטיין), הוצאת אבנר.
שתים עשרה נסיכות, הוצאת מ' מזרחי.
ספור לילדים מאת פול דה-מיסה, הוצאת מ' מזרחי, 1971.
כריסטופר קולומבוס מאת: גארדיני צ'אזארא, (תורגם מאיטלקית), הוצאת: ארנולדו מונדאדורי, מהדורת "ידיעות אחרונות", 1969.
הכליף מבגדד ועוד ספורים לילדים, הוצאת מ' מזרחי, 1967.
למה ומדוע? תשובות כתובות בידי: כריסטיאן אנגלד (ואחרים), (ציורים: פיליפ דורה וז'ק פור), הוצאת "מסדה", 1968.
ספורי מולייר לילדים, הוצאת יוסף שמעוני.
מבחר הבדיחה העולמית - עם צחוקים וחיוכים, הוצאת דני ספרים, 1997
סינדרלה, עם בינה אופק .
הדבר מצלצל תמיד פעמיים, (מאנגלית), 1968.
הקמע, וולטר סקוט, 1968.
הרפתקאות אוץ וגוץ, ?196.
השפנפנים והענק, ?196.
העכברון שזכה באוצר, ?196 .
אדמוני,?196 .
מבחר הרומן העולמי, ?196 .
הנסיך אחמד והפיה, ?196 .
שלוש שערות זהב, (סדרת פס הזהב), ?196.
החתול במגפיים, שארל פרו, ?196.
ברבורי הבר, הוצאת אריה.
החפש הגדול, הוצאת עמיחי.
קוזט מאת:ויקטור הוגו, ציירה: רבקה רינד.
נעלי הפלא, הוצאת מ. מזרחי, 1965
.
הערות שוליים

↑  יצחק לבנון
↑  הסופר והמתרגם יצחק לבנון הלך לעולמו, באתר ynet, 15 בנובמבר 2007
↑  דוד שליט, יצחק לבנון מנוע חיפוש של אדם אחד, נפטר
| --- | --- |
בקרת זהויות :  NLI: 987007306693705171  GND: 1126597465  ISNI: 0000 0000 7985 7744  LCCN: n83300403  VIAF: 19533921   WorldCat (עם VIAF): 19533921
מכתב

יאן ורמיר, נערה קוראת מכתב ליד חלון פתוח (1657)
כתיבת מכתב בדיו על מגילת נייר.
מכתב הוא מסר כתוב, מאדם אחד למשנהו. בעת האחרונה נהוג שמכתב יהיה כתוב על נייר, ויישלח במעטפה. תפקיד המכתב בתקשורת האנושית השתנה באופן מהותי מאז המאה התשע-עשרה. באופן היסטורי מכתבים היוו את דרך התקשורת האמינה היחידה בין שני אנשים המרוחקים זה מזה. עם התפתחות אמצעי התקשורת פחתה חשיבותם של המכתבים כדרך תקשורת שגרתית. המצאת הטלגרף, טלפון והאינטרנט השפיעו, כל אחד בתורו, על מנהגי כתיבת המכתבים ושליחתם. במדינות תעשייתיות מודרניות, חליפת מכתבים הפכה למעשה נדיר יותר, אשר הוחלף ברובו על ידי טכנולוגיות מתקדמות כמו הטלפון ודואר אלקטרוני. כתיבת מכתבים פחתה עד כדי כך שלעיתים עושים שימוש במונח "מכתב" כאשר מתכוונים למסר רשמי יותר, בדואר אלקטרוני.
באופן היסטורי, מכתבים קיימים מימי מצרים העתיקה ושומר והם היו חלק מתרבות יוון, רומא, וסין, עד לימינו אלה. מכתבים מרכיבים את תוכנם של כמה מספרי הברית החדשה. ארכיבים של התכתבויות, פרטיות, דיפלומטיות או עסקיות, משמשים כמקור מידע ראשוני להיסטוריונים.
יתרונות

מכתבים עדיין נמצאים בשימוש, בעיקר על ידי חברות ומפרסמים. זאת משום שלושה יתרונות עיקריים:
אין צורך במכשור מיוחד אצל הנמען לקבלת המכתב. כמעט לכל אדם יש כתובת שבה ניתן להשיגו. כל שדרוש הוא תיבת דואר אצל הנמען – שלא כמו דואר אלקטרוני או שיחת טלפון, שם יש צורך במחשב או במכשיר טלפון כדי שהנמען יקבל את המסר.
ראיות פיזיות – כאשר מדובר במסרים חשובים, יש חשיבות לשמירת ראיה למסר. ניתן לשמור על מכתב בביטחון ובקלות רבה יותר.
מיומנויות נדרשות

לצורך השימוש במכתבים לצורכי תקשורת יש צורך לרכוש מיומנויות אורייניות מתאימות, כמו הבנת הנקרא והבעה בכתב. לכתיבת מכתב על דף לבן חלק ניתן היה להיעזר בשורון.
על פי רוב מיומנויות אלו מוקנות בילדות במסגרת בית ספר.
בתקופות ותרבויות בהם נפוצה אנאלפביתיות, הלבלר נהג להגיש סיוע למעוניינים תמורת שכר.
סוגים של מכתבים

ישנם מספר סוגים של מכתבים.
סוגים של מכתבים > מכתב אהבה

מכתב אהבה היא דרך רומנטית להבעת רגשות אהבה בצורה כתובה. המכתב יכול להכיל ממסר קצר של אהבה ועד אזכור ארוך של רגשות, לעיתים בצורה פואטית. מכתבי האהבה קדומים ככל הנראה מאז המצאת הכתב, והעדויות הקדומות ביותר נמצאות במצרים העתיקה. קיימים עדויות לכתבי אהבה מאזורים שונים לאורך ההיסטוריה.
סוגים של מכתבים > מכתב גלוי

מכתב גלוי או מכתב פתוח הוא מכתב שמיועד להקרא על ידי קהל רחב, או מכתב שמיועד לאדם פרטי, אך מופץ בתפוצה רחבה בצורה מכוונת.
מכתב גלוי נכתב, בדרך כלל, כאילו הוא מופנה לאדם מסוים, אך מפורסם בציבור באמצעות אמצעי התקשורת, כגון העיתונות או האינטרנט. לעיתים קרובות מכתב גלוי עוסק בפנייה ביקורתית אל מנהיג פוליטי.
סוגים של מכתבים > מכתב שרשרת

מכתב שרשרת הוא מכתב הכולל הודעה הקוראת לנמען ליצור מספר העתקים של המכתב ולהעבירם הלאה לנמענים נוספים. שיטות נפוצות המשמשות במכתבי שרשרת כוללות מניפולציות רגשיות באמצעות סיפורים קורעי לב, תרמיות פירמידה להתעשרות מהירה וניצול של אמונות טפלות כדי לאיים על הנמען במזל רע, אלימות או אף מוות אם יעז "לשבור את השרשרת" ולא לשלוח הלאה את המכתב.
איגרון

אִגְּרוֹן הוא ספר עזר לכתיבת מכתבים. האיגרון מכיל הדרכה באשר למבנה המכתב, משפטים נפוצים ונוסחים סטנדרטיים למכתבים בשלל תחומים, כך שהמשתמש בספר יכול להעתיק ממנו מכתב כמות שהוא או בשינויים קלים, ולשלוח אותו כמכתב שהוא מחברו.
סודיות תכנם של מכתבים

פרטיות תכתובות, או סודיות תכנם של מכתבים, היא עקרון משפטי בסיסי המצוי בחוקותיהן של כמה ממדינות אירופה. העיקרון מבטיח כי תוכנו של מכתב חתום לעולם לא יחשף על ידי צד שלישי ומכתבים הנמצאים בדרכם אל הנמען לא יפתחו על ידי פקידי הממשל, או כל צד שלישי. זהו הבסיס החוקי העיקרי להנחה כי קיימת זכות לפרטיות בתכתובת.
העיקרון הזה הורחב לאמצעים אחרים של תקשורת, כולל שיחות טלפון ותקשורת אלקטרונית באינטרנט ולמעשה קיימת זכות חוקתית לפרטיות בכל דרכי התקשורת. לכלל זה קיימים יוצאי דופן שהחוק מציינם במפורש, כך למשל כאשר קיים חשד לעשיית פשע, או מתעורר צורך במניעת פשע. ברוב המדינות, מכתבים מסורתיים על נייר נותרו מחוץ לטווח ידן של סמכויות האכיפה וסודיותם נשמרה.
בארצות הברית אין זכות חוקתית מפורשת באשר לסודיות תכתובת אישית. סודיות תכנם של מכתבים נקבעה בפסיקת בתי המשפט, על יסוד התיקון הרביעי לחוקת ארצות הברית.
בהלכה היהודית קיים איסור על קריאת מכתבים ומסמכים השייכים לאחר. איסור זה נקבע כחרם על ידי רבנו גרשום מאור הגולה, מגדולי יהדות אשכנז בתחילת המאה ה-11. חרם זה ידוע בכינויו חרם דרבנו גרשום. החרם התקבל בכלל קהילות ישראל במשך הדורות.
בחוק הישראלי קיימת זכות חוקתית לפרטיות בתכתובת אישית. חוק יסוד: כבוד האדם וחירותו קובע בסעיף 7(ד) כי "אין פוגעים בסוד שיחו של אדם, בכתביו או ברשומותיו." חוק הגנת הפרטיות, התשמ"א-1981 קובע בסעיף 2(5), כי פגיעה בפרטיות היא בין היתר "העתקת תוכן של מכתב או כתב אחר שלא נועד לפרסום, או שימוש בתכנו, בלי רשות מאת הנמען או הכותב, והכל אם אין הכתב בעל ערך היסטורי ולא עברו חמש עשרה שנים ממועד כתיבתו; לעניין זה, "כתב" – לרבות מסר אלקטרוני כהגדרתו בחוק חתימה אלקטרונית, התשס"א-2001."
איסור על פתיחת מכתבים קיים גם בחוק הדואר, התשמ"ו-1986. החוק מגדיר פתיחת דבר דואר על ידי פקיד דואר כעבירה פלילית שבצדה עונש מאסר, אלא אם קיימות נסיבות המתירות זאת, כגון היעדר מען נכון או שהנמען נפטר. החוק אף מגדיר כעבירה פלילית, פתיחת מכתב על ידי כל אדם, זולת הנמען. אף מי שחלק מזכויותיו נשללו, כך למשל בנסיבות של אשפוז פסיכיאטרי, עדיין נשמרת זכותו החוקית העקרונית לשלוח ולקבל מכתבים סגורים ולהפרת זכות זו צריכות להתקיים נסיבות מיוחדות.
במסגרת הצנזורה הצבאית בישראל פועלת "הצנזורה על דואר חיילים", המורשית לפתוח מכתבים שנשלחו באמצעות הדואר הצבאי, לקרוא אותם ולמחוק מהם מידע. לאחר קריאת המכתב הוא נסגר באמצעות מדבקה המציינת כי נפתח על ידי הצנזורה הצבאית ונשלח ליעדו. במרוצת הזמן הצנזורה הצבאית איבדה את חשיבותה, עם התרחבות השימוש בדואר האלקטרוני ובטלפון הסלולרי.